Вафин Мөнир Мәхмүт улы

Вафин Мөнир Мәхмүт улы (16 ғинуар 1961 йыл) — журналист һәм шағир. «Толпар» журналының бүлек мөдире, бер үк ваҡытта «Азатлыҡ» радиоһының Башҡортостан буйынса үҙ хәбәрсеһе. 2005 йылдан Башҡортостан Республикаһы Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (2015). Бәләбәй районының Динис Бүләков исемендәге әҙәби премияһы лауреаты (2011). 

 Биографияһы 
Мөнир Мәхмүт улы Вафин 1961 йылдың 16 ғинуарында Башҡорт АССР-ының (хәҙер Башҡортостан Республикаһы) Бәләбәй районының Мәтәүбаш ауылында тыуған, урта мәктәпте шунда тамамлай. 1982—1984 йылдарҙа Совет Армияһы сафында хәрби хеҙмәттә була. 1985—1990 йылдарҙа Башҡорт дәүләт университетының филология факультетында уҡый. Студент йылдарында бындағы татар—рус бүлегендә эшләп килгән «Акчарлаклар» әҙәби-ижад түңәрәгендә шөғөлләнә, уның етәксеһе була.

1990 йылда БДУ-ла уҡыуын бөтөргәс, хеҙмәт эшмәкәлеген журналистикала башлай. Ул уҙған ХХ быуаттың 90-сы йылдарында республикала татар телендә сығып килеүсе «Өмөт» гәзитен һәм «Толпар» журналын ойоштороусыларҙың береһе, баҫманың яуаплы сәркәтибе вазифаһын башҡара, әле журналдың шиғриәт, сәнғәт һәм сатира—юмор бүлеге мөдиреПевец любви к родной земле (К 55-летию поэта и публициста Мунира Вафина) «Башинформ» мәғлүмәт агентлығы, 2016, 16 ғинуар. Бер үк ваҡытта 1994 йылдан «Азатлыҡ» радиоһының Башҡортостан буйынса үҙ хәбәрсеһе.

 Әҙәби ижады 
 «Йөрәгем киҫәктәре» исемле шиғырҙар йыйынтығы өсөн Мөнир Вафин 2011 йылда Бәләбәй районының Динис Бүләков исемендәге премияһына лайыҡ булдыПуть к сердцу лежит через поэзию «Белебеевские известия» гәзите, 2011, 14 апрель.

 Йәмәғәт эшмәкәрлеге 
 Башҡортостан Республикаһы татарҙарының төбәк милли-мәҙәни автономияһының идара ағзаһы
 Башҡортостан Яҙыусылар союзының Татар ижадсылары берләшмәһенең шиғриәт секцияһы етәксеһе

 Әҙип тураһында ваҡытлы матбуғат 
 Романов В. Певец любви к родной земле (К 55-летию поэта и публициста Мунира Вафина). «Башинформ» мәғлүмәт агентлығы, 2016, 16 ғинуар«Башинформ» мәғлүмәт агентлығы, 2016, 16 ғинуар.
 Рамазанов Р. Поэт и публицист Мунир Вафин отмечает юбилей. «Башинформ» мәғлүмәт агентлығы, 2011, 16 ғинуар «Башинформ» мәғлүмәт агентлығы, 2011, 16 ғинуар.

 Китаптары 
 Һүҙҙәр сәстем: Шиғырҙар. — Өфө, Китап, 2001. — бит.
 Донъя —ҡуласа: Шиғырҙар. — Ҡазан, Татарстан китап нәшриәте, 2004. — бит.
 Йөрәгем киҫәктәре: Шиғырҙар. — Өфө, Китап, 2007. — бит.
 Маҡтансыҡ Ғата: Балалар өсөн шиғырҙар. — Ҡазан, Татарстан китап нәшриәте, 2011 — бит.
 Тынлыҡ моңо: Шиғырҙар. — Өфө, Китап, 2011. — 152 бит. 

 Маҡтаулы исемдәре һәм башҡа бүләктәре 
 Бәләбәй районының Динис Бүләков исемендәге премияһы (2011).
 Башҡортостан Республикаһының атҡаҙанған мәҙәниәт хеҙмәткәре (2015).

 Иҫкәрмәләр 

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Башкирское издательство «Китап» имени Зайнаб Биишевой. Главная > Наши авторы > Мунир Вафин 

 Һылтанмалар 
 Певец любви к родной земле (К 55-летию поэта и публициста Мунира Вафина) «Башинформ» мәғлүмәт агентлығы, 2016, 16 ғинуар
 Поэт и публицист Мунир Вафин отмечает юбилей. «Башинформ» мәғлүмәт агентлығы, 2011, 16 ғинуар
 Сайт газеты «Белебеевские известия»

Категория:Бәләбәй районында тыуғандар
Категория:Башҡортостан шағирҙары
Категория:Башҡортостан Яҙыусылар союзы ағзалары
Категория:Башҡортостан журналистары
Категория:XX быуат журналистары
Категория:XXI быуат журналистары
Категория:Башҡорт дәүләт университетын тамамлаусылар
Категория:Динис Бүләков исемендәге премия лауреаттары
Категория:Башҡортостандың атҡаҙанған мәҙәниәт хеҙмәткәрҙәре
Категория:«Өмөт» гәзите журналистары
Категория:«Толпар» журналы хеҙмәткәрҙәре